Lokakuu 2022



**\*\*\*JULKAISUVAPAA HETI\*\*\***

Lehdistötiedote

**Genelec vahvistaa AV-markkinasegmenttiään**

**uusilla nimityksillä**

**Iisalmi – lokakuu 2022...** Genelec, johtava äänitarkkailukaiuttimien valmistaja, on vahvistanut ​​AV-tiimiään nimittämällä Kati Pajukallion AV-segmentin päälliköksi ja Sami Mäkisen kotimaan AV-myyntipäälliköksi. Nämä uudet nimitykset mahdollistavat Genelecin entistä tiiviimmän yhteistyön avainasiakkaiden kanssa ja auttavat jatkamaan kasvua sekä kansainvälisillä että kotimaisilla AV-markkinoilla.

Pajukallio aloitti Genelecin palveluksessa viime vuonna, tuoden mukanaan runsaasti kokemusta AV-alalta. Hän on työskennellyt aiemmin markkinointiviestinnässä Electrosonicilla ja Audico Systemsillä, jotka molemmat ovat arvostettuja audiovisuaalisten ratkaisujen ja palvelujen tuottajia. AV-segmentin päällikkönä hän tulee johtamaan Genelecin globaalia AV-liiketoimintaa ja kehittämään yhtiön kansainvälistä asemaa, [AV-portfoliota](https://www.genelec.fi/av-asennus) ja kumppaniverkostoa. Genelecin kasvun ja asiakassuhteiden vahvistamisen lisäksi Pajukallion markkinointitaustasta tulee olemaan hyötyä yrityksen muokatessa profiiliaan tällä tärkeällä markkinasegmentillä.

Sami Mäkinen on työskennellyt Genelecillä jo vuodesta 2007 saakka keskittyen AV-markkinoille viimeiset seitsemän vuotta. Kotimaan AV-myyntipäällikkönä Mäkinen hoitaa asiakkuuksien hallintaa ja huolehtii paikallisista markkinointiyhteistöistä sekä pyrkii entisestään kasvattamaan Genelecin vahvaa asemaa Suomen premium-AV-asennusmarkkinoilla paikallisten AV-integraattoreiden ja asentajien kanssa.

Mäkinen tekee tiivistä yhteistyötä myynti-insinööri Henri Ulmasen kanssa, joka jatkaa tärkeässä roolissaan kotimaan AV-tiimissä keskittyen myynnin tekniseen tukeen, yrityksen sisäiseen tuotekehitysyhteistyöhön ja jälleenmyyjien koulutukseen.

"Odotan innolla yhteistyötä kansainvälisen jakelija- ja integraattoriverkostomme kanssa. Tulemme tarjoamaan heille asiakaslähtöisiä ratkaisuja ja tukea yhdessä ammattitaitoisen AV-tiimimme kanssa", kommentoi Pajukallio. Mäkinen lisää: "Olen erittäin innoissani siirtyessäni loistavaan kotimaan myyntitiimiin. Yhteydenpito ja viestintä ovat avainasemassa onnistuneiden kumppanuuksiemme luomisessa, enkä malta odottaa, että pääsen kehittämään tiiviitä yhteistyösuhteitamme.”

Genelecin liiketoiminnan kehitysjohtaja Ken Kimura sanoo lopuksi: "Kun [Smart IP](https://www.genelec.fi/smart-ip) -kaiutinperheemme lanseerattiin vuonna 2019, asemamme AV-markkinoilla on kasvanut merkittävästi ja olemme täysin valmiita jatkamaan tätä kasvua. Katin ja Samin yritykselle tuoma kokemus auttaa meitä sekä vahvistamaan asemaamme Pohjoismaissa että edistämään maailmanlaajuista AV-myyntiä ja markkinointia. Näemme, että meillä on erittäin valoisa tulevaisuus tällä tärkeällä markkinasegmentillä!”

Lisätietoja löydät osoitteesta [www.genelec.com](https://www.genelec.com/).

\*\*\*LOPPU\*\*\*

***Tietoa Genelecistä***

*Perustamisvuodesta 1978 lähtien ammattilaiskäyttöön suunnitellut kaiuttimet ovat olleet Genelecin liiketoiminnan ydin. Vahva sitoutuminen tutkimus- ja kehitystyöhön on tuottanut alalle uusia ratkaisuja ja vakiinnuttanut Genelecin aseman johtavana aktiivitarkkailukaiuttimien valmistajana. Yli neljäkymmentä vuotta myöhemmin Genelec-kaiutintuotteet noudattavat uskollisesti alkuperäisiä tavoitteita, jotka ovat luotettavuus, neutraali äänentoisto kaiuttimen koosta riippumatta, sekä kyky sopeutua kuunteluympäristön akustisiin olosuhteisiin. Genelec-asiakkaat saavat alan parasta ja kattavinta tukea aina akustisen suunnittelun neuvoista ja kalibrointipalveluista tuotteiden tekniseen huoltoon. Genelec-tuotteen hankinta on turvallinen pitkän aikavälin sijoitus erinomaiseen ja luotettavaan äänentoistoon.*

|  |
| --- |
| Lehdistötiedotteet: Howard Jones, Genelec Oy Tel: +44 (0)7825 570085  email: [howard.jones@genelec.com](mailto:howard.jones@genelec.com) |